
Quum  apud  me  in  specimine  mihi  conscribendo  de  ovario- 
tomia  disserere  constituerem,  in  animo  non  habui,  novi 
quidquam  afferre,  sed  quaeennque  de  ea  iam  edita  sunt, 
diligentius  colligere.  In  componendo  autem  opusculo  hunc 
ordinem  secutus  sum,  ut  de  situ  et  structura  ovariorum,  de 
morbis,  contra  quos  illa  operatio  commendata  Iaudibusque 
elata  est,  et  de  medendi  rationibus  antea  adhibitis,  inprimis 
de  paraccntesi  quaedam  praemitterem:  unde  ad  materiam 
tractandi  ipsam  milii  propositam  progressus  et  cui  auctoris 
honor  debeatur,  demonstrare  conatus,  primum  operationis 
instituendae  methodum  breviter  adumbravi  ;  deinde  de 
argumentis  contra  utilitatem  eius  prolatis  disputavi  et 
casus  ovariorum  excisorum  ab  aliis  enarratos  repetii,  post¬ 
remo  vero  statui,  quid  mihi  quidem  de  resectione  illorum 
organorum  censendum  esse  videatur.  At  quum  bene  scirem, 
mihi  parum  auctoritatis  esse,  et  tamen  iis,  quae  protuli, 
fidem  facere  vellem,  fontes,  ex  quibus  hausivi,  apposui. 
Neque  vero  ignoro,  quam  manca  et  levia  sint,  quae  de 
hac  operatione  disseruerim,  quare  benigne  hunc  librum 
excipias,  L.  B.  ,  mihique  indulgcas,  si  lini  proposito 
defuerim,  etiam  atque  etiam  rogo. 


De  morbis  ovariorum  orc/ anicis. 


Ovaria  ad  utruinque  lafus  uteri,  pone  et  infra  tubas  Fallopii 
sita  et  intestinis  angustis,  omento  maiore  vesicaqne  urinaria  ita 
obtecta  sunt,  ut  externa  exploratione  manuali  sentiri  non  possint. 
Forma  sunt  ovali,  magnitudine  nuclei  amygdalae,  et  margo  eorum 
posterior  aperte  ad  cavitatem  abdominis  spectat.  Includuntur  plica 
ligamentorum  latorum,  quae  quum  nihil  aliud  sit,  nisi  peritonaeum 
continuatum  ,  induta  sunt  tunica  serosa.  Huic  tunica  albuginea 
subiacet  et  circumdat  proprium  eorum  parenchyma,  stroma  dictura, 
in  quo  ovula  Graafiana ,  quorum  de  natura  hic  non  est  locus  dis¬ 
serendi  ,  gignuntur.  Abundant  nervis  ex  plexu  renali  ortis  nec 
non  vasis  ex  arteria  spermatica  interna  originem  ducentibus  et 
venis,  quae  coeunt  in  plexum  pampiniformem.  Nulli  vero  alii 
organo  eandem  proclivitatem  ad  degenerationes  luxuriosas  inesse, 
quam  ovariis,  de  Sjebold,  Ioerg,  Carus  recte  contendunt,  in 
primis  si  hoc  vel  alio  modo  iterum  iterumque  sine  uteri  foecunda- 
tione  irritantur,  et  eam  ex  nisu  foriuativo  adaucto  derivant:  si  sci¬ 


licet  ovariorum  vis  plastica  graviditatis  et  lactationis  piocessibus 
non  imminuitur  atque  superatur,  luxuriari  incipit.  Ex  morbis 
autem  ita  ortis  illos,  qui  ad  materiam,  quam  tractandam  mihi 
proposui,  pertinent,  paullo  accuratius  describam. 

Omnium  frequentissimus  est  hydrops  ovarii,  qui  duplicem 
formam  ostendit:  aut  unilocularem ,  ita  ut  unus  tantum  saccus 
adsit,  quo  aperto  omne  contentum  evacuatur ,  aut  multilocularem, 
si  in  plures  septisque  inter  se  separatos  loculos  divisus  est ,  unde 
lit,  ut  uno  allerove  ex  iis  inciso  liquidum  quidem,  quod  eo  ipso 
continetur,  effluat,  restet  autem,  quidquid  in  ceteris  inest. 

Rokitansky  tres  species  hydropis  ovarii  assumit:  primo 
loco  simplices  cystides,  quarum  naturam  hanc  fere  esse  dicit:  ex 
uno  vel  pluribus  ovulis  Graaflanis  unam  vel  plures  cystides  unilo-i 
r alares  teneris  parietibus  seroso-fibrosis  instructas  oriri,  quael 

quamvis  initio  spatio  quodam  inter  se  disiunctae  sint,  tamen  si 
crescant,  se  tangant  speciemque  cystiduin  compositarum  interdum 
prae  se  feraut. 

Secundo  loco  cystoides  compositas ,  quae  aut  ex  superficie 
interna,  aut  in  ipso  cystidis  alicuius  primariae  pariete  procrescant, 
et  cura  hic  processus  continuo  repeti  possit,  fieri  dicit,  ut  hoc  ge¬ 
nus  ingentem  nonnunquam  amplitudinem  assequatur. 

Tertio  denique  loco  ponit  hydropem  alveloarem,  quippe  qui 
consistat  in  aggregatione  multorum  folliculorum  fibrosorum  et  sub¬ 
stantiam  aliquam  variae  naturae,  inprimis  gelatinosae  continen¬ 
tium:  ex  quibus  qui  in  superficie  siti  sint,  ad  vastam  haud  raro 
magnitudinem  perveniant,  qua  in  re  eveniat,  ut  unus  ex  iis  ce¬ 
teros  longe  superet,  dum  magnitudo  mediorum  sensim  decrescat, 
ita  ut  basis  confertae  et  alveo  fere  similis  massae  speciem  prae¬ 
beat.  Istam  degenerationem  malignae  iam  esse  indolis,  inde  elu¬ 
cere  censet,  quod  cum  cachexia  et  scirrho  non  solum  ovarii,  sed 
aliorum  etiam  organorum ,  exempli  gratia  ventriculi ,  saepe  con- 
iuncta  reperiatur. 

Parietes  modo  tenuiores  sunt,  modo  crassiores,  modo  mem¬ 
branacei  ,  modo  fibrosi ,  abundantque  vasis.  Seri  autem  haud 
raro  ingentem  copiam  continent,  quam  centum  et  quod  excedit 
libras  interdum  explere,  Sampson  *)  refert:  nec  non  Morand 1  2) 
Academiam  Parisiis  florentem  de  hydrovario  quinquaginta  pintas  seri 
complexo  a  Duret  certiorem  factam  esse  narrat:  cuius  rei  eom 
plura  exstant  exempla,  quae  hic  alfere  nullius  momenti  est.  Illud 
fluidum  non  semper  limpidum  est,  sed  nonnunquam  turbidum, 
sanguinolentum,  rubrum,  fuscum,  quin  nigrum:  inodo  odore 
caret,  modo  olet.  Neque  qualitas  contenti  una  eadem  que  est, 
sed  alias  serosam  naturam,  alias  gelatinosam,  alias  purulentam, 
alias  indolem  atheromatum ,  alias  meliceridum  ,  alias  lipomatum, 
alias  steatomatum  ostendit.  Quin  adeo,  si  cystides  sunt  multilo¬ 
culares,  iam  factum  est,  ut  in  aliis  loculis  alia  inveniretur  materia. 
Nec  non  in  iis  interdum  dentes,  pili  et  concrementa  cartilaginosa, 
ossea  calculosaque  nobis  occurrunt. 

Deinde  observamus  tumores  fibrosos  ,  qui  aut  in  superficie 
externa,  aut  in  stromate  ipso  ovarii  oriuntur,  et  quamquam  ini- 


1)  Leske’s  Auszitge  aus  den  Philosophical  transacllons.  Bd.I.  S.  223. 

2)  Menumes  de  1’academie  de  Chirurgie.  Toin.  II.  p.  457. 

norem  ambitum  attingere  solent,  tamen  negari  non  potest,  eos 
interdum  ingenti  incremento  augeri ,  cuius  rei  exemplum  tradidit 
Cruveilhier  8),  qui  talem  (umorem  quadraginta  sex  libras  valen¬ 
tem  vidit. 

Denique  ovaria  canccre  coque  aut  alveolari ,  qua  de  forma 
iara  supra  egimus,  aut  medullari,  aut  mclanode,  aut  encepha- 
loide,  aut  fibroso  seu  scirrho  omnium  frcquenlissimo  haud  raro 
afficiuntur.  Sed  si  singulas  istas  formas  describere  vellem,  fines, 
quos  mihi  in  scribendo  hoc  libello  imposui,  excederem,  quibus 
satisfacere  mihi  videor,  addens,  ista  mala  lente  crescere  et  ad 
maiorum  tumorum  ambitum  vix  pervenire,  quamquam  Yelter3  4) 
casum  talis  (umoris  quinquaginta  sex  libras  gravidi  enarrat. 

Omnes  autem  isti  tumores,  de  quibus  modo  egimus,  interdum 
cum  vicinis  partibus,  exempli  gratia  cum  vesica  urinaria,  cum 
intestinis,  cum  aliis  coalescunt,  saepius  tamen  tenui  tantum 
pedunculo  ex  ligamento  lato  tubaque  Fallopiana  formato  insident. 

Raro  utrumque  ovarium  eodem  tempore  in  hos  morbos  incidit, 
sed  ubi  malum  alterius  ingravuit,  non  fieri  non  potest,  quin  alterum 
et  ipsum  afficiatur.  Sinistro  maior  ad  aegrotandum  inclinatio 
hucusque  tribuebatur,  at  tale  discrimen  vel  omnino  non  existere, 
vel  lenioris  tantum  momenti  esse  inde  iam  apparet,  quod  Loeyven- 
liAitDT  se  frequentius  dextri,  quam  sinistri  ovarii  inflammationes 
observasse  contendit. 

Molestiae  initio  morbi  fere  nullae  sentiuntur;  sin  vero  ova¬ 
rium  magis  tumescere  coepit,  remanet  quidem  aliquamdiu  in  ca¬ 
vitate  pelvis,  comprimit  autem  cetera  organa  ibi  sita,  unde  urinae 
et  alvi  retentio,  dolores  decursum  nervi  ischiadici  sequentes,  torpor 
et  oedema  pedis  oriuntur.  Ubi  vero  volumen  ovarii  ita  auctum 
est,  ut  pelvi  iam  non  capiatur,  in  cavitatem  abdominis  ascendit, 
ibique  compressionem,  concretionem,  dislocationem  intestinorum 
efficit,  cuius  rei  exemplum  maxime  mirabile  tradidit  Adelmann  5), 
retulit  enim,  totum  abdomen  hydrovario  fuisse  expletum,  dia¬ 
phragma  plane  dissolutum  et  resorplum,  hepar  autem  in  cavitatem 
thoracis  propulsum  cum  pleura  coaluisse,  ventriculum,  lienem  et 
pancreatem  in  latere  thoracis  sinistro,  cor  iuxta  lienem  situm 


3)  Dictionn.  de  med.  et  de  cliirurg.  prat.  Tom.  XXII. 

4)  L’Academie  de  Medecine.  12.  Juill.  1825. 

5)  El.  v.  Siebold’8  Journal  fur  Geburtshiilf e.  Bd.IV.  Heftl.  S.91. 

fuisse.  Quamquam  vero  rarissime  tantum  resorptio  seri  cystidibus 
contenti  observata  est,  tamen  malum  lente  augetur,  interdum 
subsistit  et  valetudo  saepe  non  prius  turbatur,  quam  tumoris 
ambitus  quam  maxime  auctus  dolores  et  respirandi  difficultatem 
provocat.  Quo  ex  tempore  ascites ,  agrvpnia ,  appetitus  deficiens, 
virium  prostratio,  feliris  bectica  accedit  et  aegrota  tandem  morbo 
conficitur.  Interdum  autem  fit,  ut  aegrotum  ovarium  inflammatione 
corripiatur,  qua  aut  mors  repentina,  aut  suppuratio  cum  febre 
sequente  heetica  afferri  potest.  Denique  parietes  ovarii  hydropici 
interdum  rumpuntur,  ruptique  contentum  aut  in  abdomen  effun¬ 
dunt,  ubi  vel  resorbetur,  vel  ascitem,  vel  peritonitidem  letalem 
excitat,  aut  per  eas  partes,  quibuscum  ovarium  laesum  coaluit, 
excernunt. 


D  e  par  ac  ente  si  et  i?icisio?ie  orariorum. 

Ad  sanandos  illos  morbos  remedia  omnis  fere  generis  adbi¬ 
bita  sunt,  ut  interne  resolventia,  sudorifica,  purgantia,  diuretica, 
emetica ,  externe  frictiones  cum  unguento  in  Gremiali  vel  iodinico 
vel  antimoniali,  vesicantia,  cauteria,  inoxae.  Sed  tantum  abest, 
ut  res  ex  voto  cesserint,  ut  omnes  uno  ore  consentiant,  parum 
utilitatis  istis  remediis  allatum  esse  ,  nisi  forte  in  morbos  recens 
ortos.  Nee  cuiquam  hie  tristis  eventus  mirus  videbitur,  cogitanti, 
cum  omnem  hydropem  saccatum  difficilem  esse  accessu  ideoque 
sanatu,  tnpi  initium  mali  aegre  cognosci  posse,  unde  fiat,  ut 
morbus  detectus  iam  inveteraverit  et  confirmatus  sit. 

Unde  factum  est,  ut  medici  ad  chirurgiam  manualem  confu¬ 
gerent  et  sic  probarent  illud  dictum  LHunteri,  illam  nihil  esse, 
nisi  argumentum  contra  artem  medendi.  Atque  quum  paraeenfesin 
abdominis  in  ascite  multa  cum  utilitate  in  usum  vocari  vidissent, 
non  dubitaverunt,  eam  et  ipsam  contra  hydropem  ovariorum  com¬ 
mendare.  Ex  iis,  qui  huic  operationi  favent,  afferam  Thedeiv, 
Ledran,  Monro,  Camper,  Coopbr,  Howship;  adversarii 
vero  sunt  Calliseiv,  Denmann,  Garengeot,  Burns,  Huxter, 
Puciiter,  Sabatier,  Delpech.  Quamquam  negari  non  potest, 
aegrotas  aliquas  hac  ratione  sanatas  esse,  testibus  Aumomer6J, 


6)  Richteiv’s  chirurg.  Bibliothek.  Bd.  VIII.  S.  173. 

Newnham  7),  Lathroi*8),  Is.  Bkown9),  ali  i  8 ,  quae  quidem 
sanatio  ita  progredi  videtur,  ut  provocata  iallammalione  suppuratio 
et  concretio  parietum  gignatur,  ulpote  Bojvtn  cIDuges10),  qui 
paracenteses  iteratas  in  eadem  aegrota  instituerunt,  liquorem  magis 
turbidum  et  postremo  purulentum  effluere  viderunt;  perspici  tamen 
potest,  operationem  illam  tunc  tantum  prodesse  posse,  si  cystis  una 
et  unilocularis  et  serosum  liquorem  continens  adsit;  parum  vero 
utilitatis  ex  ea  sperandum  esse,  si  plures  et  inter  se  separatae 
cystides  adsint,  quae  res  quum  frequentissime  occurrat,  neque  vero 
singulae  quaeque  cystides  instrumento  tangi  possint,  Ioerg* 11)  a 
punctione  ovariorum  hydropicorum  abhorret;  deinde  si  liquor 
insit  crassior,  quam  ut. ex  apertura  minori  facta  effluere  possit  ; 
denique  in  ceteris  ovariorum  morbis  scirrhosis,  sarcomatosis  aliis¬ 
que  eiusdem' generis  ab  ea  esse  abstinendum.  Huc  accedit,  quod 
quum  diagnosis  ineunte  morbo  confirmari  vix  possit,  operatio  sero 
et  tunc  demum  institui  solet,  si  saccus  iam  in  degenerationem 
abiit:  cui  argumento  Morgagni  13)  magnam  vim  tribuit.  Hanc 
sententiam  assensione  comprobat  Hedenus:  neo  non  Busch  13) 
censet,  quo  magis  extensus  saccus  sit,  eo  magis  morbose  ova¬ 
rium  atFectuin  esse  et  a  natura  aberrasse,  eoque  minus  perfectam 
sanationem  inde  esse  exspectandam.  Insuper  ne  levis  quidem  ac 
tuta  punctura  est,  interdum  enim  sequitur  tumoris  inflammatio, 
quae  cito  latius  progreditur  et  saepe  ansam  praebet  peritonitidi, 
quod  periculum  Busch14)  exposuit:  nec  non  peritonitis  excitatur, 
si  ovarium  morbosum,  quo  loco  perforatur,  cum  peritonaeo  non 
cohaeret,  ita  ut  contentum  in  cavum  abdominis  eflundatur,  qualem 
casum  Dupuytren  15)  publici  i  uris  fecit,  nempe  refert,  dum 
punctione  facta  aqua  in  eo  fuerit,  ut  efflueret,  truncum  ab  aegrota 
necopinato  ita  remotum  esse,  ut  instrumentum  extraheretur  efflu¬ 
viumque  interciperetur,  et  quum  tubus  in  ovarium  reduci  non 
potuisset,  factum  esse,  ut  superveniente  peritonitide,  aegrota 
praeterlapsis  quinque  diebus  morte  abriperetur.  Nec  minus  hae- 


7)  Hufeland’8  Journal.  1817.  Juli. 

8)  Journal  universelle  des  Sciences  medicales.  London  1816.  Oct. 

9)  The  Lancet.  1844.  I.  Nr.  7. 

10)  Traite'  pratique  des  nialadies  de  1’uterus  et  de  ses  annexes.  toni.  II. 

11)  Handbuc/t  der  Krankheilen  des  XV eibes.  Leipzig  1821.  S. 479. 

12)  Epist.  XXXVIII.  G8. 

13)  Gesc/tlechtslebefi  des  Weibes.  Bd.  4.  Leipzig  1843.  S.  301. 

14)  Petersburger  med.  pral  t.  Ab/tandlungen.  Bd.  I.  Hamburg  1835. 

15)  v.  Fkokiep’s  Neue  Xotizen.  Bd.  II.  Nr.  13.  S.  20.  Weiniar  1837. 

raorrhagia  letalis  aut  ex  laesa  vena  spermatica,  teste  Lewy1g), 
aut  ex  laesa  arteria  epigastrica,  auctore  Ford  17) ,  aut  ex  plexu 
varicoso,  qui  interdum  in  superlicie  ovarii  repcritur,  sauciato, 
uti  narrat  Troschel18),  timenda  est.  Ceterum  sive  dislocatione 
partium  praegressa,  sive  diagnosi  errante  laesiones  intestinorum  et 
uteri  committi  possunt,  sicuti  Ford19)  lienis  vulnerationi  semel 
adstilit.  Denique  commemoratu  dignum  esse  mihi  videtur,  colla¬ 
psum  aegrotarum  nonnunquam  celeriter  accedere,  et  febrem  hecti- 
caiu  iaui  praesentem  punctione  augeri  sinistrumque  exitum  ita 
praecipitari.  Quae  quum  ita  sint,  Churchill  ,  Colomrat, 
Blcndell,  alii  medicis  suadent  ,  ut  ista  operatione  non  utantur, 
nisi  ut  remedio  palliativo,  neque  priusquam  tumor  ad  tantum  am¬ 
bitum  pervenerit,  ut  digestio  et  respiratio  turbetur,  eam  instituant 
hoc  consilio,  ut  molestiae  leventur  vitaque  prolongetur.  Cui 
sententiae  obstat,  quod  semel  adhibita  punctione  serum  mox  re- 
producitur:  id  quod  eo  citius  heri  solet,  quo  saepius  acus  triquetra 
in  usum  vocata  est:  ut  Ford20)  feminam  aliquam  quadragies  et 
novies  pupugit  serique  copiam  2786  pintas  valentem  evacuavit, 
Martineau21)  vero  uno  anno  459,  et  intra  viginti  quinque  annos 
paracentesi  octogies  instituta  6631  pintas  emisit,  et  Gastellier  22) 
narrat,  se  punctione  iam  saepissime  facta  sub  hnem  morbi  coactum 
esse,  decimo  quoque  die  ad  acum  triquetram  confugere.  Quin 
adeo  Southam  23)  demonstrare  conatus,  ne  finem  quidem  propo- 
pitum  vitae  prolongandae  hac  ratione  attingi,  viginti  exempla 
paracenteseos  collegit,  ex  quibus  conclusit,  vitam,  ut  peraeque 
ducatur,  non  longius  duodeviginti  mensibus  et  undeviginti  diebus 
protrahi ,  et  ex  quinis  aegrotis  singulas  hac  operatione  primum 
instituta  interire,  contra  quam  opinionem  Hunterj24)  exemplum 
repugnat,  qui  viginti  quinque  annos  aegrotae  alicuius  hydrovario 
affectae  vitam  sustentavit.  Alii  per  vaginam  paracentesin  insti- 

16)  Provinzial-Sanitalsbericht  des  kiinigl.  med.  Colleg.  zu  Kdnigs - 
berg.  2.  Semester  1842.  S.  33. 

17)  Medicat  Communications.  Vol.  II.  London  1790. 

18)  Medicinische  Zeitung  vom  Verein  fiir  Heilkunde  in  Preussen. 
Berlin  1837.  Nr.  30. 

19)  L.  c.  20)  L.  c. 

21)  Philosopliical  transactions.  1784.  Vol.  74.  S.  472. 

22)  Journal  de  Me'decine,  de  Chirurgie  et  de  Pharmacie.  Paris  1815. 
Nvbr.  Vol.  35. 

23)  George  Southam,  removal  of  a  dropsical  ovarium.  London  1843. 

24)  Philosoph.  transactions.  Tom.  74.  1784.  —  Sammlung  anser- 
l  es  ener  Abhandlungen  zutn  Gebrauch  fiir  prakt.  Aerzte.  Bd.  II.  S.  859 

tuendam  esse  maluerunt,  rati,  periculum  vasorum  et  intestinorum 
laedendorum  minus  esse ,  neque  aeri  ad  saccum  peritonaei  acces¬ 
sum  dari.  Quae  agendi  methodus  fere  cum  nulla  quidem  dith- 
cnltate  coniuncla  est ,  si  ovarium  adhuc  in  pelvi  haeret ;  multo 
plus  autem  praebet  periculi,  ne  intestina  et  uterus  lacerentur, 
simul  atque  altius  in  cavum  abdominis  ascendit.  Neque  vero 
omittere  licet,  vesicam  urinariam  antea  evacuare,  quo  officio  a 
Vermandois  55)  neglecto ,  accidit,  ut  illa  perforaretur. 

At  quum  viderent ,  punctionem  solam  rarissime  tantum  sut- 
ficere  medici  operam  dederunt,  ut  impedirent,  quominus  serum 
iterum  colligeretur.  Quod  ne  liat,  Searle36)  compressionem 
abdominis  commendavit,  S.ieldon  vesicaloria,  quibus  in  superficie 
abdominis  larga  seri  secretio  provocetur.  Krkeger-Hansen  ) 
suadet,  ut  cystis  aere  infletur:  aliis  placuit,  liquorem  aliquem 
irritantem,  inprimis  vinum,  iniicere,  ut  provocata  inflammatione 
saccus  obliterarelur.  Experientia  autem  docet,  inflammationem 
angustis  ovarii  finibus  non  semper  contineri,  sed  interdum  latius 
progredi,  ita  ut  enteritis  vel  peritonitis  vitam  quain  maxime  peri¬ 
clitans  accedat.  Praeterea  fieri  potest,  ut  materia  imecta  in 


peritonaeum  ipsum  penetret.  . 

Neque  inistis  experimentis  medici  acquieverunt.  LeDran^) 
primus  usus  est  incisione,  quam  postea  laudibus  celebrarunt  de  la 
Porte29),  Houston30),  Veizin,  alii.  Cazeaux31)  m  cystides 
multiloculares  neque  mediocrem  ambitura  excedentes  eam  commen¬ 
dat.  Scilicet  facta  incisione  tegumentorum  abdominis  in  cystidein 
et  ipsam  inciditur  et  quantum  septorum  attingi  potest,  interscin¬ 
ditur,  ad  iuvandam  autem  suppurationem  in  vulnus  carpia  vel 
penicillum  imponitur.  Cuius  in  locum  sunt,  qui  tubum  substituant, 
per  quem  libera  via  effiuvio  detur,  et  iniectiones  facere  liceat: 
qua  ratione  adhibita  cystides  evacuantur,  parietesque  carum  sup¬ 
purant,  deterguntur,  appropinquantur,  interdum  autem  fit,  ut 
fistula  diuturna  quidem,  sed  parum  molesta  remaneat.  Commoda, 


Berlin 


25)  Journal  general  de  Medecine.  Tom.  47.  1813.  Juin. 

26)  The  medicat  Recorder  etc.  Philadelphia  1825;  Nr.  ait.  \T. 

27)  v.  Graeff.  und  v.  Walther.  Journal  fiir  C/nrui gn 

1822.  Bd.  1H.  Heft  4. 

28)  Memoires  de  1’Academie  de  Chirurgie.  Tom.  I1J-  1». 

20)  Memoires  de  1’Academie  de  Chirurgie.  Tom.  II.  p 

30)  Philosophical  Transaclions.  Tom.  XXXM- 

31)  Annal.  de  la  chirurg.  frarn;.  et  etrang. 


Oclbr.  1844. 

quae  hac  agendi  methodo  praeberi  dicuntur,  haec  fere  sunt:  Non 
timendum  est,  ne  contentum  crassius  et  tenacius  sit,  quam  ut 
effluat;  deinde  si  plurcs  adsunt  cystides,  omnes  ad  unam  discindi 
possunt;  porro  effluvium  non  interrumpitur,  sed  carpia,  setacco 
vel  tubo  introducto  diu  continuatur;  denique  inflammationem  inic- 
ctione  aeris  vel  liquoris  alicuius  provocatam  multo  certius  obser¬ 
vare  et  moderari  licet.  Sin  vero  periculi  quid  imminet,  fortasse 
ex  plexu  varicoso,  quem  nonnunquam  inveniri  iaiu  supra  comme¬ 
moravimus,  cystis  non  tangenda,  sed  ex  suppuratione  excidium 
eius  exspectandum  est.  Neque  vero  haec  methodus  omni  periculo 
caret,  quippe  qua  vehementissimae  inflammationi  saepe  occasio 
detur.  Ceteras  autem  agendi  rationes,  quas  proposuerunt  Truck- 
muellkr33),  Recamier33),  Kiwisch  de  Rotterau  34) ,  alii, 
omitto,  quum  adhuc  parum  auctoritatis  obtinuerint. 

De  exstirpatione  ovariorum . 

Quae  quum  fere  omnia  exoptato  eventu  carerent ,  ita  ut 
plerumque  accideret,  ut  res  infelicem  haberent  exitum,  rarissime 
autem,  ut  ex  voto  succederent,  medici  tandem  eo  deducti  sunt, 
ut  hortarentur  ad  Ovariotomiam ,  quae  in  exstirpatione  totius  ovarii 
consistit,  et  quam  in  bestiis  quibusdam,  exempli  gratia  in  porcis 
et  vaccis  saginae  destinatis,  a  viris  omnis  scientiae  plane  expertibus 
feliciter  et  fere  sine  ullo  vitae  discrimine  institui  nemo  ignorat. 

Vestigia  huius  operationis  iam  apud  antiquiores  scriptores 
legi  dicuntur,  ut  Athenaeus  Xanthum  memoriae  prodidisse 
refert,  ab  Andramythe,  Lydorum  rege,  puellas  castratas  esse, 
ut  perpetua  iuventate  fruerentur,  quod  et  ipsum  factum  esse  ab 
Hyga,  Hesychius  et  Suidas  testantur,  atque  fama  nuntiat,  Creo- 
phagos  in  Arabia  non  viris  solum ,  verum  etiam  mulieribus  testes 
excidisse,  Aegyptiorum  secutos  exemplum,  qui  eadem  ignominia 
mulieres  maculare  soliti  sint35).  Quibus  argumentis  parum  gra¬ 
vitatis  inesse,  re  accuratiore  iudicio  examinata  patet,  sed  inter 

32)  v.  Graefe  und  v.  WALTHER.  Journal  filr  Chirurgie.  Bd.  XXI. 
iieft  4.  S.  5T2. 

33)  Revue  medicale.  Paris  1839,  Janv.  —  v.Froiuef^  NeueNotizen. 
Bd.  XII.  S.  336.  183». 

34)  Prager  Vierteljahrschrift .  3.  Jahrg.  2.  Bd. 

35)  Ancillon,  traite  des  Eunuques.  Chap.  VII.  p.  44. 

scriptores  illos  de  methodo  operandi  dissensionem  esse,  aliosque 
ex  iis  nihil  aliud  significare  voluisse,  nisi  nymphotomiam ,  alios 
iniiljulationem86).  Maioris  momenti  est,  quod  Boerhaave  narrat 
in  praelectionum  suarum  libro  de  conceptu  inscripto,  scilicet  ca¬ 
stratorem  in  Germania  fuisse ,  cui  quum  minus  casta  filia  esset, 
ita  bilis  mota  sit,  ut  aperto  latere  castraret  puellam,  quam  ab  eo 
tempore  nulla  tetigerit  Veneris  cupido.  At  Boerhaaye  hanc 
historiam  ex  scriptis  Wieri37)  repetiit,  quibus  cum  relatione 
Bokrhaavii  accuratius  comparalis,  persuasum  nobis  habemus, 
illic  non  de  ovario,  sed  de  utero  protracto  et  resecto  agi.  Recen- 
tiore  autem  aetate  a  Theden  primo  ovariotomiaui  propositam  esse 
Malgaigxe  3S)  refert  operandique  rationem  ab  eo  commendatam 
narrat.  Quum  vero  iterum  iterumque  scripta  Thedenii  perlegerim 
neque  in  iis  quidquam  invenerim,  quo  ista  res  probaretur,  et 
quum  me  non  fugiat,  Francogallos  externarum  literaruiu  cogni¬ 
tioni  ac  rationi  parum  operae  dare,  non  dubito,  in  sententiam 
eorum  transire,  qui  volunt,  eam  a  Delaporte  et  Morand  pro¬ 
positam  et  a  l’Aumonier39)  anno  1793  primo  peractam  esse. 
Cuius  exemplum  multi  suut  secuti ,  ex  quibus  ne  longus  sim ,  eos 
tantum  alleram,  qui  hanc  operationem  saepissime  prae  ceteris 
instituerunt,  Macdowal,  Lizars,  Chrysmar,  West,  Clay, 
Walne,  et  quamquam  nunc  alias  non  tam  saepe  quam  antea  ad 
scalpellum  confugitur,  tauien  iVngli  in  hydropem  aliosque  morbos 
ovariorum  frequentissime  eo  uti  pergunt. 

Quam  operationem  qui  defendunt  (in  his:  Felix  Plater40), 
Bartholin  41),  Franck  de  Franckenau42),  Darwin43),  Li¬ 
zars44),  alii),  haec  fere  argumenta  afferunt:  Dubiam  spem  certa 
desperatione  esse  potiorem,  quis  est,  qui  neget?  Quum  vero 

36)  Analekten  fur  Frauenzimmerkrankhetten*  Bd.III.  Heft.  1  u.  2. 
Leipzig  1841. 

37)  Oper.  Lib.  IV.  de  praest.  daemon.  XX. 

38)  Manuel  de  Medecine  operatoire.  p.  523. 

39)  Histoire  de  la  Sociele  Royale  de  Medecine.  Paris  1793.  p.  296. 
—  Sammlung  anserlesener  Abhandlungen  zum  Gebrauc/t  fur  prakt. 
Aerzte.  Bd.  XV.  St.  3.  S.  489.  Leipzig  1793. 

40)  Observat.  Lib.  I. 

41)  Epist.  med.  Cent.  III.  Epist.  LXIV.  p.  260. 

42)  Satyr.  med.  II.  §.  1.  p.  36.  70. 

43)  Zoonomia.  Uebers.  v.  Boandis.  Tli.  2.  Ablhlg.  1.  p.  199. 

44)  Observations  on  Extractio»  of  diseased  ovaria,  illustrated  by 
PLATES  coloured  after  Nature.  1825.  —  Beobachtungen  uber  die  Exlir- 
pation  krankhafter  Ovarien  von  John  LlZARS.  Mit  5  Kupfern.  Aus 
dem  Engl.  Weimar  1826. 

hurusque  omnia  fere  remedia  pharmaceutica ,  paracentesis,  incisio 
spem  fefellerint ,  ita  ut  letalis  exitus  serius  ocius  imminens  perti¬ 
mescendus  sit,  novam  et  inauditam  medendi  rationem ,  quin  adeo 
ancipitem  arripere  licet,  siquidem  ex  ea  mors  non  tam  certa  me¬ 
tuenda  est,  quam  si  ea  abstinemus.  Tantum  autem  abest,  ut 
omnis  spes  de  felici  eventu  huius  operationis  abiieienda  sit,  ut  recte 
sperari  de  ea  possit ,  praesertim  quum  illi  morbi  supra  commemo¬ 
rati  plerumque  mulieres  aetate  minus  provectas  invadant,  locales 
sint  atque  ab  ascite  eo  differant,  quod  nulla  cum  morbis  chronicis 
intestinorum  adest  complicatio :  quo  accedit,  quod  operatio  ipsa 
non  absolute  letalis  est,  sed  a  viris  ineruditis  in  quadrupedis 
suscepta  felicem  exitum  habuit,  indeque  apparet,  ovaria  vitae 
non  omnino  necessaria  esse.  Franck  de  Franckenau  45)  ca¬ 
strationis  fortuitae  mentionem  facit,  quam  puella  quaedam  vulnere 
accepto  subierit,  et  qua  concipiendi  quidem  facultas  sublata, 
neque  vero  ulla  alia  valetudinis  perturbatio  creata  sit. 

lam  ad  operationem  ipsam  breviter  describendam  pervenimus* 
Consistit  in  incisione  abdominis,  exstirpatione  ovarii  ipsius,  con¬ 
strictione  vasorum  et  in  reunione  marginum  vulneris.  Praemissa 
accuratissima  et  frequenter  repetita  exploratione  externa  internaque, 
alvo  clysmate  soluta  et  urina,  nisi  sponte  e  vesica  emissa  sit,  per 
catheterem  subducta,  aegrota  mensae  supina  ita  imponitur,  ut 
corpus  superius  paullum  elatum  sit  et  facies  a  ventre,  qui  incidi 
debeat,  avertatur.  Chirurgus  ad  alterum  aegrotae  latus  adsislif  et 
integumenta  abdominis  inter  umbilicum  et  symphysin  ossium  pubis 
in  longitudinem  quatuorvel  sex  pollicum  incidit.  Iohiv  Lizars46) 
vero  incisionem  duodecim  fere  pollicum  inde  a  sterno  usque  ad 
symphysin  ossium  pubis,  umbilicum  ad  sinistram  praeteriens  fecit, 
neque  imitatoribus,  ut  Ch.  Clay 47) ,  F.  Bird48),  Walnk49) 
caruit.  Omnes  autem  inter  se  consentiunt,  aptissimum  secandi 
locum  lineam  albam  esse,  propterea  quod  eo  tempore,  quo  exstir¬ 
pandi  ovarii  consilium  capi  solet,  tumor  plerumque  tantum  ambitum 

45)  L.  c.  46)  L.  c. 

47)  Cases  of  the  peritoneal  section  for  the  exstirpation  of  diseased 
ovaria,  by  the  large  incision  from  sternum  to  pubes  succesfully  trealed. 
London  1842.  —  Analekten  fur  Frauenkrankheiten .  Leipzig  1843. 
Bd.  IV.  Heft  3.  S.  412  u  ff. 

48)  The  London  inedical  Gazette.  Vol.  V.  2.  1843.  Aug.  and  Dcbr. 
—  Analekten  fur  Frauenkrankheiten.  Leipz.  1844.  Bd.  V.  Hft.  1  u.2.  S.207. 

49)  Cases  of  dropsical  ovaria  removed  by  the  large  abdominal  section. 
London  1843. 

n  ad  iis  est,  ut  aegre  statui  possit,  utro  ex  latere  proficiscatur. 
Macdowal  cuin  prima  pericula  faceret,  longitudinali  incisioni 
transversam  inde  ab  angulo  vulneris  inferiore  ad  cristam  ilei  versus 
adiunxit,  sed  parum  utilitatis  inde  sequi  videns,  postea  omisit. 
Tum  peritonaeum,  cui  hucusque  parcitum  erat,  volsella  levatur 
et  forfice  vel  scalpello  convexo  insecatur,  apertura  autem  ita  facta, 
specillo  concavo  illato,  quantum  opus  est,  dilatatur,  qua  in  re 
vitandum  est,  ne  arteria  epigastrica  violetur.  Intestina  fortasse 
prolapsa  adiutor  linteis  subtilibus  et  aquae  tepidae  immersis  retineat. 
Plaga  ita  facta,  tumor  in  aspectum  venit,  qui  quum  haud  raro 
cum  peritonaeo  aliisve  partibus  cohaereat,  digitis  ingestis  videndum 
erit,  num  adsint  tales  adhaesiones,  nec  ne.  Si  adsunt,  digitis  vel 
scalpelli  manubrio  vel  cultri  acie  cautissime  separandae  sunt;  sin 
desunt,  statim  ad  exstirpationem  tumoris  progrediendum  est.  Hunc 
in  iincm  eum  protrahimus.  Sin  vero  sectione  longitudinem  quatuor 
vel  sex  pollicum  non  excedente  usi  sumus,  quae  operatio  minor 
appellatur,  tumor,  qui  angustiis  vulneris  impeditur,  quo  minus 
protrahi  possit,  antea  evacuetur  necesse  est,  cui  consilio  punctio 
aptius  inservit,  quam  incisio,  ex  qua  timendum  est,  ne  contentum 
in  cavitatem  abdominis  effluat,  et  qua  non  utimur,  nisi  liquorem 
tenaciorem  orassioreinque  suspicamur.  Arteriae  laesae  et  nimis 
sanguinis  effundentes  statim  ligentur.  Quo  facto  tumor  collapsus 
abdomine  extrahitur,  pedunculus  eius  si  tenuis  est,  simplici 
ligatura  revincitur,  sin  latior  est,  acu,  per  quam  duplex  filum 
coniectum  est  ,  traieetatur  et  utrimque  constringitur ,  tumor 
autem  ipse,  ne  ligatura  delabatur,  dimidio  vel  integro  pollice 
ante  locum  ligatum  resecatur.  Remoto  ovario  hydropico  vel 
degenerato ,  restat ,  ut  serum  vel  sanguis  in  cavitatem  abdominis 
extra  vasatus  spongiis  mollibus  detergatur  et  vulnus  sutura 
nodosa  reuniatur:  qua  in  re  cavendum  est,  ne  peritonaeum 
ipsum  acu  laedatur,  deinde  ne  sutura  sit  nimis  crebra,  quia  quo 
saepius  transivit  iniectum  vinculum,  eo  magis  illud  mordet  et 
dolorem  atque  inflammationem  movet ;  denique  ne  sit  nimis  rara, 
unde  accidere  possit,  ut  non  contineat  et  intestina  transmittat, 
qua  de  causa  optimum  est,  ut  singulae  fibulae  non  longius  uno 
pollice  inter  se  distent  atque  pluribus  striis  emplastri  adhaesivi 
adiuventur,  quae  tofuin  abdomen  circumplectentes  ita  illis  inter¬ 
ponantur,  ut  inediae  earum  partes  primum  ad  tergum  arcte  appli¬ 
centur,  extremae  in  vulnere  decussentur.  Inferior  vulneris  angulus, 

per  quem  fila  ligaturae  educenda  sunt,  apertus  maneat  et  secretis 
effluvium  permittat.  Vulnus  ipsum  carpia  et  compressis  superinte¬ 
gatur  et  fascia  abdominali  involvatur.  Operatione  ita  peracta, 
aegrota  lecto  reddita  supina  cubare  iubeatur.  Macdotval  mavult, 
ut  aegrota  in  abdomine  iaceat,  at  quum  parum  utilitatis,  multum 
vero  incommoditatis  inde  exoriatur,  consuetus  situs  servandus 
erit.  Exinde  eadem  medendi  ratione,  qua  in  ceteris  vulneribus 
utimur:  si  nervosa  symptomata  accedunt,  Morphium  propinamur, 
sin  inflammatoria,  antiphlogistice  agimus.  Interdum  fit,  ut  ligaturis 
de  pedunculo  tumoris  delapsis  haemorrhagia  nobis  superveniat, 
quo  posito  suturae  citissime  resecentur  et  nova  ligatura  applicetur, 
vulnus  autem  uti  antea  tractetur.  Ex  iis,  quae  hucusque  observata 
sunt ,  exemplis  ligatura  plerumque  intra  quatuordecim  vel  triginta 
sex  dies  solvitur,  quamquam  decem  hebdomadas  semel  interiectas 
fuisse,  Walne50)  refert.  Soluta  autem  ligatura,  inferior  et  ipse 
vulneris  angulus  ut  coeat  sanatur. 

Neque  vero  desunt ,  qui  ab  operatione  modo  descripta  quam 
maxime  abhorreant,  bis  fere  argumentis  nisi :  primum  operationem 
esse  periculosissimam;  deinde  diagnosin  et  morbi  ipsius ,  et  eius 
complicationum  esse  difficillimam;  denique  morbum  ipsum  non  esse 
talem,  ut  ad  remedium  tam  anceps  et  fere  temerarium  confugiatur. 
Ut  de  Haen  51)  dicit:  quamvis  iuxta  Celsum  satius  sit,  anceps, 
quam  nullum  experiri  remedium ,  tamen  nec  temeraria  capienda 
sunt  consilia,  ne  occidisse  videamus,  quos  servare  haud  poteramus. 
Et  Hamilton53)  hanc  sententiam  edit,  valde  difficile  esse,  prima 
initia  tumoris  ovarii  cognitu,  multo  autem  difficilius  praedictu, 
quantum  talis  tumor  processurus  sit,  ergo  operationem  esse  aut 
frustraneam,  si  nullus  adsit  tumor,  aut  non  necessariam,  si  non 
crescat,  sed  ambitum  quendam  assecutus  subsistat.  Quibus 
assentiuntur  Morgagni,  Marat,  Capuron,  Will,  Ulrich, 
Peyer,  Hevin  ,  alii.  Nostrum  autem  nunc  erit,  argumenta  illa 
obiecta  paullo  accuratius  considerare. 

Primum,  inquam,  opponunt,  vitam  in  maximum  periculum 
et  extremum  paene  discrimen  ista  operatione  vocari.  Iam  Galenus 
regiones  iliacas  non  sine  periculo  incidi  censuit,  et  quamquam 
ovaria  bestiis  saepissime  felice  cum  eventu  exstirpata  sunt,  tamen 

50)  London  Med.  Gaz.  1844. 

51)  Rat.  med.  T.  V.  cap.  3. 

52)  Practical  observations.  I.  p.  120, 

)l0<.  conatum  hominibus  plus  discriminis  afferre  videtur,  prop.erea 
organa  vicina  plerumque  sympathice  affecta  sunt.  Quae  vitae 
periclitatio  ex  laesione  peritonaei,  cui,  si  tumor  concretionem 
cum  partilius  adiacentibus  iniit,  quae  arte  et  vi  quadam  separentur 
neccsse  est,  irritatio  earum  adiungitur.  Neque  rara  letalis  peri¬ 
tonitidis  exempla  leguntur,  qualia  inter  alios  experti  sunt  Mac- 
dotval53),  Greenhow54),  Cooper05),  Key56),  Lizarsj  ), 
Dohlhoff  5s).  Ad  hoc  ex  haemorrhagia  graviori ,  quae  interdum 
exempli  gratia  a  Martini59),  Stillinc60)  observata  est,  aut 
exitium  citum,  aut  tanta  virium  prostratio  imminet,  ut  mors  ocius 
serius  inde  sequatur:  cuius  effluvii  sanguinis  causa  aut  in  magni¬ 
tudine  vulneris  ipsius  posita  est,  aut  in  laesione  arteriae  epiga¬ 
stricae,  aut  in  separatione  adhaesionum,  aut  in  delapsu  ligaturae, 
qua  pedunculus  substrictus  est,  aut  in  punctione  vel  incisione 
tumoris  ipsius,  si  vasorum  abundantia  gaudet,  quae  provideri  non 
potest,  et  quam  nonnunquam  inveniri,  iam  supra  commemoravimus. 
Feliri  hcctica  vero  iam  praesente  periculum  inulto  augeri,  quis  est, 
qui  neget?  His  tamen  obstat,  quod  peritonitidi  non  tam  saepe, 
quam  opinari  solent,  occurritur  et  quod  Blundfll  contendit ,  se 
nisi  peritonaeo  iam  antea  irritato  vel  degenerato  nunquam  eam 
vidisse.  Praeterea  arteria  epigastrica  et  venae  spermaticae,  quarum 
laesionem  metuunt,  facile  ligari  possunt;  vasa  vero  in  ipsos  tumores 
intrasse,  raro  tantum  observatum  est.  Nec  non  interdum  digito 
in  vulnus  introducto  vel  stethoscopi  usu  facultas  datur  pulsationem 
alicuius  arteriae  sentiendi,  luvat  etiam,  sectionem  caesarcain 
nominare,  qua  inciso  parturientis  ventre  uleroqne  foetus  protrahitur, 
at  fuerunt  feminae,  in  quibus  haec  gravis  et  periculosa  operatio 

iterum  et  aliquoties  adhibita  fuit. 

Alteram  causam  hac  operatione  abstinendi  ex  difficultate 

certae  diagnoseos  constituendae  depromunt,  unde  accidat,  ut 
interdum  omnino  nullus  ovariorum  morbus  incisione  facta  reperialur. 
Dicunt  enim,  musculis  abdominis,  inprimis  rectis,  facultatem 


53)  Electic.  Repertory  IX.  p.  446. 

54)  Dublin  ruedical  press.  January  31.  184  . 

55)  Ibidem. 

56)  Guy’s  Hosp.  Rep.  Oclbr.  1843. 

57)  L.  c. 

58)  Rust’s  Magazin.  Bd.  LI.  Heft  1. 

59)  Rust’s  Magazin.  Bd.  XXVII.  Heft  3. 

60)  Hannuversche  Annalen .  Neue  Folge  1841 

inesse  se  ifa  contrahendi,  ut  speciem  tumoris  prae  se  ferant;  deinde 
tumores  lienis ,  hepatis,  uteri,  maiorem  stercorum  copiam  in  coeco 
haerentem  cuin  morbis  ovariorum  facile  commutari;  nec  non  asci¬ 
tem,  graviditatem ,  hjdromctram ,  retroversionem  uteri ,  id  quod 
eo  adiuvetur,  quod  ineunte  hydro  vario  lluctuatio  nulla,  increscente 
autem  tumore,  si  in  plures  cellulas  dispertitus  est  liquor,  haud 
satis  distincta  percipiatur.  Quibus  argumentis  aliquid  veri  inesse, 
experientia  docet,  quod  probant  exempla  virorum  excellentissimorum 
Lizars61),  Dohlhoff,  King,  qui  omnino  nulli,  et  virorum  expe- 
rientissiinorum  Herdie,  Heath62),  qui  uteri  tumori  occurrerunt. 
Quum  vero  iam  difficillimum  sit,  pergunt  illi,  certam  diagnosin  de 
aliquo  ovarii  morbo  in  universum  constituere,  quid  est  tandem,  quod 
nos  certiores  faciat,  nura  aegrotum  ovarium  cum  partibus  vicinis 
coaluerit,  an  ille,  in  quem  agimus,  morbus  cum  aliis  vitiis 
organicis,  inprimis  cum  scirrho  complicatus  sit,  an  utrumque 
ovarium  aegrotet,  an  qua  latitudine  pedunculus  tumoris  utatur.: 
quae  omnia  qui  non  certo  sciat  et  nihilominus  operationem  insti¬ 
tuat,  eum  inconsulto  ac  temere  agere,  quum  facile  fieri  possit, 
ut  operatione  ad  finem  perducenda  impediatur,  aut  ut  morbus 
alibi  reviviscat.  Quibus  dubitationibus  vim  aliquam  tribuendem 
esse,  negari  non  potest,  et  omnes  fere  inter  se  consentiunt,  dia¬ 
gnosi  certo  statuendae  multa  impedimenta  inprimis  ineunte  morbo 
obstare,  quae  cum  ex  aliis  rebus,  tum  inde  oriuntur,  quod  ovaria 
tam  abdita  latent,  et  quod  ad  altum  iam  gradum  degeneratio  eorum 
saepe  pervenit,  antequam  dolores  molestiasque  graviores  affert. 
Attamen  accuratissima  exploratione  et  externa  et  interna  non  so¬ 
lum  per  vaginam,  sed  etiam  per  anum  instituta  et  iterum  iterum- 
que  repetita  edocebimur,  num  ovarii  morbus  et  tumor  adsit,  nec  ne. 
Qua  in  re  haec  fere  respicienda  sunt:  Situs  tumoris  incertum 
quidem  praebet  signum,  quum  organa  haud  raro  dislocentur, 
suspicio  autem  inde  ducta  obliquitate  colli  uteri  quam  maxime 
confirmatur,  nam  tumore  crescente  et  alterum  pelvis  latus  fere 
explente  fundus  uteri  in  alterum  latus  protruditur,  unde  fit,  ut 
obliquum  situm  accipiat  eiusque  collum  magis  ad  morbosum  ova¬ 
rium  spectet:  quae  uteri  ad  latus  quoddam  remoti  gravitas  efficit, 
ut  collum  eius  digito  vix  tolli  possit.  Deinde  si  muliere  ita  posita, 


01)  L.  c. 

02)  London  et  Edinburgli  montbly  journal.  January.  NTr.  1  of  1811. 

ut  corpus  superius  paullum  elatura  sit,  genua  autem  ad  pectus 
attrahantur  eaque  ratione  abdomen  quam  maxime  relaxetur,  digi¬ 
tus  alterius  manus  iuxta  colluin  uteri  ex  eo,  quo  spectat,  latere 
ad  fundum  vaginae  progreditur,  altera  vero  manu  externe  applicata 
abdomen  simul  comprimitur,  basis  (umoris  plerumque  dura  satis 
distincte  sentitur.  Porro  ceteris  signis  non  contrariis  tumorem 
aliquem  ex  ovario  originem  ducere,  vix  falso  credas,  si  digitus 
ori  uteri  admotus  percussione  abdominis  aut  levius,  aut  omnino 
non  tangitur.  Nec  non  Simpson  putat,  ovarii  tumorem  fere 
•semper  ab  utero  dignosci  posse ,  si  specillum  in  uterum  introdu¬ 
ctum  alio  dirigatur,  alio  tumor  prematur.  Praeterea  tumor  inae¬ 
qualis  buc  maioribus,  illuc  minoribus  ovulis  degeneratis  quasi 
obtectus  persentitur.  Iuvat  etiam  oedematis  et  torporis,  qui  ex 
compressione  venarum  nervique  ischiadici  exortus  in  pede  lateris 
malo  affecti  observatur noctuque  evanescit,  rationem  habere;  neque 
historia  morbi ,  percussio,  auscultatio  et  sj-uiptomata  sympathica, 
ut  turgor  et  sensi bilitas  mammarum  adaucta,  negligenda  sunt. 
Stercora  in  coeco  haerentia  clysmate  et  remediis  alvum  solventibus 
facile  removentur.  I11  ascite  autem  tumor  neque  durus,  neque 
confinitus,  sed  fluctuatio  manifesta  sentitur ,  abdomen  aequaliter 
extensum  et  urinae  secretio  parca  est,  valetudo  citius  perturbatur, 
neque  tumor  ex  alterius  lateris  regione  supra  os  pubis  sita  pro¬ 
ficiscitur.  Quae  omnia  si  rem  in  incerto  reliquerant,  Hamilton 
paracentesin  exploratoriam  instituit  et  ex  serosa  excreti  conditione 
de  ascite,  ex  gelatinosa  vel  discolore  de  hydrovario  coniecturaui 
fecit.  Quod  omnino  ita  se  habere  quamquam  vix  concedi  possit, 
tamen  constat,  diagnosin  hac  ratione  multo  certiorem  fieri,  quum 
abdomen  ita  collabatur,  ut  dura  ovarii  basis  facile  cognosci  possit, 
ex  quo  tempore  medico  licet,  seri  collectionem  in  dies  observare; 
insuper  si  complicatio  hydropis  ovarii  cum  ascite  adest,  paracen- 
tesi  facta  tumor  ovario  hydropico  formatus  sine  ulla  mutatione 
remanet.  Cum  graviditate  tumorem  ovarii  commutari  posse,  si 
morbus  accuratius  et  diutius  observatur,  vix  crediderim,  quum 
incrementi  uteri  mutationumque  portionis  vaginalis  ordo  ei  proprius 
uiotionesque  foetus  desiderentur,  mammae  neque  ita  turgescant 
neque  lac  secernant,  auscultatione  vero  in  auxilium  vocata  neque 
pulsatio  in  placenta  foetali,  neque  ictus  cordis  percipiantur ;  tumor 
in  graviditate  semper  subrotundus  et  in  medio  abdomine  situs,  in 
morbo  ovarii  autem  in  altero  latere  atque  interdum  in  plures  lobu- 

los  divisus  sentitur»  Si  quis  vero  ad  aliquam  mulierem  arcessitur, 
in  qua  ex  initio  tumoris  longius,  quam  iustae  graviditatis,  spatium 
praeterlapsum  est,  facile  suspicabitur,  non  graviditatem ,  sed 
aliam  quaudam  affectionem  morbosam  adesse.  In  Hydrometra 
autem  menstruatio,  quae  quum  modo  continuet,  modo  cesset, 
in  morbis  ovariorum  levioris  tantum  momenti  est,  sine  ulla  exce¬ 
ptione  est  oppressa,  tumor  in  medio  abdomine  tangitur  nec  diffi¬ 
cile  est  exploratione  cognitu,  aquam  utero  contineri,  quam  si 
cathetere  ibi  inducto  effluere  tumoremque  prorsus  collabi  videmus, 
omnis  de  ea  dubitatio  tollitur.  Denique  retroversione  uteri  nulla 
abdominis  intumescentia  efficitur,  quae  si  tamen  adest,  nonnisi  ex 
ischuria  vesicaeque  extensione  inde  exorta  originem  ducit  et  urina 
per  catheterem  subducta  statim  evanescit ,  interna  vero  explora¬ 
tione  res  omnino  liquebit. 

Ilaec  sufficiant  de  morbosa  ovarii  affectione  in  universum 
cognoscenda.  lam  quaeramus  de  ceteris  scrupulis  ex  difficultate 
diagnoseos  depromtis,  ex  quibus  primus  in  adhaesione  ovarii  cum 
partibus  adiaeentibus  inita  versatur,  quae  provideri  non  posse 
dicitur.  Quam  concretionem  John  Macferlane  63)  refert,  se 
in  quatuordeciiu  mulieribus  bis  tantum  desiderasse,  duodecies 
autem  ea  offensum  esse,  quae  novies  tanta  fuerit,  ut  nisi  cum 
periculo  et  discrimine  vitae  separari  non  posset.  Granville64) 
etMARTiNi65)  ambitu  istarum  cohaesionuin  impediti  sunt,  quo¬ 
minus  operationem  ad  finem  perducerent.  Mussey  66)  vero  hoc 
impedimento  motus ,  quum  exstirpationem  fieri  non  posse  videret, 
ad  provocandam  inflammationem  in  cjstidcm  evacuatam  turundam 
imposuit  vulnusque  sutura  cruenta  reunivil,  qua  ratione  adhibita 
mulier  omnino  sanata  est.  Contra  haec  Meissner  67)  repugnat, 
qui  dicit,  se  in  iis,  quas  ipse  frequentissime  instituerit ,  autopsiis 
raro  huic  malo  occurrisse ,  nisi  paracentesis  saepius  praegressa 
fuerit,  quam  ad  sententiam  probandam  testes  citat  Schmalz, 
Gorham,  Jeafferson,  King,  West.  Cohaesiones  si  minorem 
ambitum  obtinent,  scalpello  a  chirurgis  separari  posse,  experientia 


G3)  Citu ical  reporta  of  the  surgical  practice  of  the  Glasgow  royal 
infirniary.  Glasg. ,  Edinb.  and  Lond.  1832. 

64)  The  London  medicat  and  physical  Journal.  1826.  Juli. 

65)  ltuST’s  Magazin.  1828.  Bd.  XXVII.  Heft  3. 

66)  American  Journal.  1838.  Febr. 

67)  Meisskek,  Frauenzimmerkrankheiten.  Leipzig  1845.  Bd.  II. 

docet:  an  vero  adsint ,  certo  praesciri  nequit.  Quamquam  Gor- 
ham6S)  vult,  ex  immobilitate  tumoris  et  ex  crepitu  et  ex  singulari 
quodam  sensu,  quo  aegrota  afficiatur,  si  quis  abdomen  comprimat, 
eas  concludi  posse.  Sin  vero  hac  ratione  ad  liquidum  confessum- 
que  non  perducimur ,  tamen  in  hydrope  quidem  ovarii  de  earum 
praesentia  certiores  fiemus,  si  incisione  angusta  abdominis  et  para- 
centesi  praemissa  saccum  evacnatum  protrahere  conamur,  qui  si 
totus  protrahi  potest,  adhaesiones  desunt,  et  vulnere  paullisper 
prolongata  exstirpationem  ipsam  perficere  licet;  sin  non  potest, 
adsunt:  cui  agendi  rationi  vix  gravius  periculum  inest,  quum  si 
maior  earum  ambitus  dubitationem  de  exstirpatione  affert,  vulnus 
illud  exiguum  facile  recludi  possit. 

Alter  scrupulus  versatur  in  scirrho ,  quem  modo  solum  inve¬ 
niri  ,  modo  hydropi  ovarii  longius  duranti  se  adiungere  dicunt. 
Et  quum  vix  quisquam  sit,  qui  ad  nostram  operationem  periculo¬ 
sissimam  prius  progrediatur,  quam  valetudo  universa  ex  locali 
malo  detrimentum  capere  coepisse  videatur,  neque  certa  scirrhi 
signa  hucusque  constent,  semper  fortunae  committendum  erit,  nam 
talis  morbus  malignus,  qui  ne  ferro  quidem  tolli  possit,  adsit, 
nec  ne.  An  vero  huic  operationi  maius  quidpiam,  quam  peculiaris 
scirrhi  indoles  opponi  possit,  re  vera  nescio.  Nam  tumor  scirrho- 
sus,  si  altiores  egit  radices  isque  subiectis  partibus  valentius  ad¬ 
haeret,  si  a  vitio,  quod  intus  in  corpore  est,  ortum  habet,  vel 
si  corpus,  in  quo  haeret,  mali  habitus  est  et  viribus  a  senio  aliave 
causa  defectum:  nec  remedium  internum,  nec  sectio  prodest  et 
ii,  qui  scalpello  malum  tollere  tentant,  plerumque  celerius  homi¬ 
nem  occidunt.  Itaque  ubi  haec  locum  habent,  et  vel  certa  despe¬ 
ratio,  vel  gravior  metus  est,  hominem  sectione  salvum  praestari 
non  posse,  prudentis  est  chirurgi,  hunc,  quem  servare  nequit, 
non  attingere. 

Deinde  quamquam  initio  morbi  alterum  solum  ovarium  affici 
solet,  tamen  interiecto  aliquo  tempore  alterum  et  ipsum  haud  raro 
aegrotare,  multis  ex  observationibus  elucet.  Num  vero  utrumque 
adversa  valetudine  utatur,  vix  certo  praesciri  potest.  Quamquam 
^eymqur09)  ponit,  menstruationem  tunc  semper  cessare,  tamen 
Copland  id  fieri  negat,  nisi  morbus  altiorem  iam  gradum  attigerit, 

C8)  The  Lancet.  1839.  Octbr. 

09)  E.  J.  JSeymour,  Illustrat,  of  sume  of  the  principa!  diseascs  of 
Ihe  ovaria,  their  symptoms  and  treatinent.  London  1830. 

unde  liquet,  hanc  notam  maxime  fallacem  esse.  Rokitansky 
quidem  haec  statuit:  plerumque  alterum  ovarium  solum,  haud 
raro  tamen  utrumque  deinceps  aegrotare,  quod  si  accidat,  alterius 
volumen  adauctum  altero  longe  superari ,  unde  liat ,  ut  minus  in 
pelvi  remaneat  ibique  eo  gravius  retineatur,  quo  magis  alterum 
incremento  suo  omni  situs  mutationi  obstet,  qua  de  causa  — 
quamquam  fortasse  omni  adhaesione  liberum  —  in  pelvi  inter 
uterum  et  intestinum  rectum  quasi  cuneatura  sit:  ergo  si  praeter 
illam,  quam  supra  commemoravimus,  uteri  et  vaginae  alienationem 
tumorem  iixum  in  pelvi  sentiamus,  qui  posteriorem  vaginae  parie¬ 
tem  uterumque  protrudat,  aliis  rebus  non  adversantibus  proxime 
ad  verum  nos  accedere,  suspicantes,  utruuique  ovarium  morbo 
correptum  esse.  Si  vero  utroque  ovario  in  morbum  delapso  alterum 
solum  exciditur,  quam  maxime  verendum  est,  ne  maiore  remoto, 
minoris  incrementum  citissime  augeatur.  Atlee  70)  quidem 
quum  in  triennio  paracentesi  sexies  facta  amplius  Centura  libras 
seri  subduxisset,  utrumque  ovarium  una  exstirpavit  et  interiectis 
quinque  hebdomadibus  aegrotam  salvam  dimisit.  At  ipse  huius 
rei  narrationi  addit,  quam  maxime  se  vereri,  ne  fidem  excedere 
videatur,  referens,  incisionem  decem  pollicum  in  abdomine  factam, 
horam  dimidiam  in  repositione  intestinorum  ex  parte  prolapsorum 
consumtam,  partem  peritonaei  satis  magnam  in  dextro  pelvis 
latere  a  tumore  separatam  ,  utrumque  ligamentum  latum  et  utram¬ 
que  tubam  Fallopii  persectam,  sex  ligaturas  applicatas  et  cavum 
abdominis  spongiis  epurntum ,  nec  vero  ullo  graviore  symptomate 
operationem  turbatam  esse. 

Denique  pedunculi  ex  ligamento  lato  tubaque  Fallopiana 
formati,  inprimis  si  vasis  abundet,  magnitudo  pertimescenda  esse 
dicitur,  atque  Dieffesbach  hanc  ob  causam  operatione  ad  finem 
perducenda  semel  destitit.  Quum  voro  observatum  sit,  huic 
ambitum  plerumque  minorem  esse,  quippe  qui  vel  in  maximis 
tumoribus  admodum  tenuis  reperiatur  raroque  tantum  crassitudinem 
digiti  auricularis  excedat,  hanc  obieclionem  minoris  momenti  esse, 
facile  intelligitur. 

Nunc  restat,  ut  de  ultima  obiectione  ab  adversariis  facta 
disseramus.  Nempe  volunt,  morbos  ovarii  ipsos  non  esse  tales, 
ut  ad  remedium  tam  anceps  ac  fere  temerarium  confugiatur.  Sunt, 


70)  American  Journal  of  med.  Scienc.  1814.  Jan. 


qui  censeant-,  morbos  ovariorum  plerumque  ex  interiore  ac  pro¬ 
fundiore  totius  organismi  malo  pendere,  quam  ob  rem  maxime 
verendum  sit,  ne  altero  feliciter  exstirpato  alterum  vel  uterus 
aegrotet;  sed  quantum  equidem  iudieare  possum,  haec  sententia 
uon  valet,  nisi  de  scirrho,  de  quo  supra  egimus,  quod  iam  inde 
apparere  milii  videtur,  quod  si  merus  adest  hydrops  ovarii,  aegrotae 
cachectico  habitu  diu  carent,  in  quem  non  incidunt,  nisi  valetudo 
et  nutri  lio  iam  magis  turbari  viresque  febri  hectica  consumi  coepe¬ 
runt,  deinde  quod  aliquot  exempla  sanationis  vi  naturae  ipsius 
medicatrice  effectae  memoriae  prodita  sunt,  de  quibus  paullo  infra 
pluribus  quaeremus,  et  quam  fuisse  integram,  si  morbus  aliius 
lateret,  quam  maxime  dubitaverim.  Porro  dicunt,  operationem 
non  esse  necessariam,  quum  exempla  exsistant,  quae  morbum 
haud  raro  subsistere  aegrotamque  longa  vita  frui  posse  doceant. 
Ut  Richkrand  narrat,  se  mulierem  quandam  novisse,  quae  quam¬ 
quam  iam  tricesimo  anno  in  hydropem  ovarii  incidisset,  tamen 
aetatem  octoginta  quinque  annorum  attigerit.  Et  Hamilton 
morbum  sine  magnis  aegrotae  molestiis  quinquaginta  circiter  annos 
durasse,  iterum  ac  saepius  observavit.  Nec  non  Monro71)  ve¬ 
tulam  vidit,  quae  per  quinquaginta  annos  hydropico  tumore  aegro- 
taverat,  ct  cuius  ovarium  dextrum  libras  centum  pendens  totumque 
abdomen  occupans  sectione  post  mortem  instituta  inventum  est. 
Atque  constat,  inde  ab  annis  climactericis  molestias  haud  raro 
deminui,  inprimis  si  omnia  sexualis  systematis  incitamenta  omit¬ 
tuntur.  Quin  Imiiert  72)  affirmat,  se  matronae  alicuius  hydrope 
ovarii  affectae  medicum  fuisse  *,  postquam  vero  calamenia  cessa¬ 
verint,  primum  quidem  in  aegroto  ovario  vehementissimos  dolores 
advenisse,  sed  sensim  intermissiones  iis  intercessisse,  quas  magis 
magisque  prolongatas  integra  valetudo  secuta  sit.  Nec  desunt 
exempla,  quae  probent,  naturam  ipsam  in  hydrope  ovarii  vim 
suam  medicatricem  exercuisse  effluvioque  seri  viam  patefecisse, 
(juo  facto  aegrotae  ad  valetudinem  prosperam  redierint.  Quae  via 
patefit  aut  per  vaginam,  si  tuba  Fallopii  cum  ovario  coaluit, 
rupta  autem  cystide  affini  contentum  per  eam,  uterum  et  vaginam 
emittitur,  quem  exitum  Blasius7*5)  hydropem  ovarii  profluentem 

appellavit  et  cuius  exempla  prodiderunt  Burdacr74),  Cai/lisex75), 
alii:  aut  per  eandem  vaginam,  si  fundus  eius,  inita  cum  ovario 
concretione,  exulceratione  perforatur,  quod  observaverunt  Wei- 
tenkampff76),  Boivix77),  Hey78):  aut  per  vesicam  urinariam, 
auctoribus  Da  nce  et  Husson:  aut  per  intestinum  rectum,  auctoribus 
Blasius79)  et  Denmann  80):  aut  per  abscessum  vel  in  regione 
inguinali,  testibus  Grexville  81)  et  Moiviio  82),  vel  in  umbilico 
formatum,  testibus  LocockS3)  et  Lambrecht s4).  Sin  autem 
rupta  cyslide  serum  in  cavitatem  abdominis  effunditur,  plerumque 
quidem  peritonitis  letalis  accedit,  interdum  tamen  lit,  ut  serum 
resorbeatur,  autoribus  Spalding85),  Addissox  et  Bloxadi86): 
quod  tamen  non  evenit,  nisi  liquor  effusus  serosae  naturae  et 
parcus  est,  parietes  autem  cystidis  nondum  in  degenerationem 
abierunt.  Quibus  argumentis  obstat,  morbum  non  semper  lente 
progredi,  sed  cito  nonnunquam  aegrotas  perire,  reconvalescentiam 
autem  vi  medicatrice  naturae  tam  raro  effici,  ut  parum  de  ea  spe¬ 
randum  sit.  Quamquam  Camus87)  sperat,  fore,  ut  therapia 
multum  proficeret,  si  medicis  contingeret,  ut  rationem  aliquam 
detegerent ,  qua  serum  hydrovario  contentum  pauliatim  in  abdo¬ 
men  emitteretur. 

Quum  vero  viri  gravissimi  et  experientissimi  ita  inter  se  dis¬ 
sentiant,  ut  alii  ovariotomiain  omnino  laudent,  alii  omnino  con¬ 
temnant,  ad  veram  et  praeiudicata  opinione  liberam  existimationem 
de  eius  utilitate  faciendam  optimum  esse  mihi  videtur,  numerum 
omnium  eiusdem  generis  operationum  colligere  et  inquirere,  num 


74)  Huff.laxd’s  Journal  der  j pralt.  HeiUcunde.  1833.  Juni. 

75)  System  der  IV u ndarznc ile uusl.  Thl.  II.  §.  97. 

76)  Medicinische  Zeitung  des  Vereins  fur  HeiUcunde  in  Prcussen. 
Berlin  1836.  Nr.  18.  —  Casper5s  Wochenschrift.  Berlin  1836.  Nr.  26. 

77)  Recherches  sur  1’avortement.  p.  103. 

78)  Medicinische  Zeitung  vom  Verein  fiir  HeiUcunde  in  Prcussen. 

Berlin  1842.  Nr.  42. 

79)  JJessen  Jclinische  Zeilschrift  fiir  Chirurgie  u.  AugcuhciUundc. 
Bil,  I.  Ilft.  2.  S.  836. 

80)  Medical  and  physical  Journal.  Vol.  II.  p.  20. 

81)  Medico -physical  Journal.  1822. 

82)  Essais  d’Edinbourgh.  Tom.  VI.  p.  3S7. 

83)  Illustralions  etc.  of  the  principal  Diseases  of  the  ovaria,  p.  53. 

84)  Medicinische  Zeitung  vom  Verein  fiir  HeiUcunde  tn  Prcussen. 
1844.  Nr.  30. 

85)  TheNew  England  Journal  of  Medicine  and  surgery  and  collaleral 
branches  of  Sciences.  Boston  1816.  Vol.  V.  Nr.  2. 

86)  London  medical  Gazetle.  1836.  Jun. 

87)  Rev,  med.  Novbr.  1811. 

faustus  exitus  infaustum  superet,  an  non.  Qua  in  re  nihil  fere 
est  negotii,  quum  iam  tabulae  exstent,  in  quibus  exempla  collo¬ 
cata  sunt,  et  ad  quas  relegare  sufficit.  Ut  Chereau88)  viginti 
exempla  mulierum  collegit,  quae  nostram  operationem  subierunt, 
et  ex  quibus  quatuordecim  paucis  horis  vel  novem  mensibus,  duae 
anno  integro  et  dimidio,  et  quatuor  inde  ab  operatione  facta  qua- 
tuor  vel  novem  annis  interiectis  mortuae  sunt.  Alio  in  libro89) 
operationes  quinque  a  Clay,  tres  a  Walse,  et  duae  a  Bird  et 
Southam  institutae  descriptae  leguntur,  ex  quibus  patet,  in  una 
muliere  ovarium  adhaesionum  causa  removeri  non  potuisse  eam- 
que  periisse ,  in  una  non  ovarium ,  sed  uterum  aegrotasse  eumque 
cum  letali  exitu  exstirpatum  esse,  ceteras  autem  ovariotomiam  re 
vera  perpessas  convaluisse.  Alias  90)  narrantur  exstirpationis 
septendecim  casus,  quibus  undecies  salus,  sexies  mors  allata  sit, 
in  septeni  autem  feminis  operatione  coepta  desistendum  fuisse,  ex 
quibus  quinque  ad  pristinam  valetudinis  conditionem  redierint,  de 
duabus  vero  nihil  certi  compertum  sit.  Beni.  Philipps91)  in  con¬ 
spectu  ponit  exempla  octoginta  et  unum,  refertque,  tricesies  quin¬ 
quies  exciso  ovario  valetudinem  ad  integrum  restitutam ,  vicesies 
sexies  mortem  allatam,  quindecies  autem  operationem  non  ad  finem 
perductam  et  quinquies  omnino  nullum  ovarii  morbum  inventum 
esse.  Meissner92)  quadraginta  quatuor  ovariorum  exstirpatio¬ 
nes  enumerat,  ex  quibus  elucet,  viginti  septem  mulieres  sanatas, 
decem  mortuas  esse,  et  in  septem  mulieribus  nimias  adhaesiones 
impedimento  fuisse,  quo  minus  in  operatione  pergeretur.  Chur- 
chill93)  autem  sexaginta  sex  operationis  exempla,  in  quibus  vel 
hydrops  et  scirrhus  ovarii,  vel  tumor  uteri,  vel  omnino  nullus 
morbus  repertus  est,  accuratissime  composuit,  et  summam  eorum, 
quae  inde  sequantur,  hanc  fere  statuit:  quadraginta  duas  feminas 
convaluisse,  viginti  quatuor  periisse ;  quadragesies  novies  ovarium 
ipsum  remotum  esse,  quo  remoto  sedecim  mortem  subierint;  novies 
variis  de  causis  coepta  operatione  desistendum  fuisse  et  hoc  irrito 

88)  Journal  des  connaissances  med.-chir.  1844.  Juin. 

89)  Hamburger  Zeitschrift .  Marz  1844. 

90)  Medicinische  Jahrbiicher  des  Oestreich.  Staats.  Aug.  1845. 

91)  IVled.  chir.  transact.  XXVII. 

92)  Meissker,  dieFraucnzimmerkrankheiten.2.T\\.  l.Hft.  S.  382s()q. 

93)  Neue  Zeitschrift  fur  Gcburtskunde.  Haud  XVIII  IJeft  1. 
Berlin  1845.  —  Ueber  Ovariotomic  von  Flef.wood  ChuRCHILL.  Aus 
dem  Dubliner  Journal  of  med.  Scienc.  Mai  1844  ,  iibers.  von  D.  G. 
VON  DEM  BUSCII. 

conamine  quatuor  periissc;  ex  ocio  autem  aegrotis,  in  quibus 
diagnosis  fefellerit ,  tres  tantum  sanatas ,  quinque  morte  abreptas 
esse,  de  quo  letali  exitu  vix  mirandum  sit,  quum  uterus,  cuius 
adfuerit  tumor,  exstirpatus  sit.  Deinde  pergit,  minorem  opera¬ 
tionem  quindecies  ac  bis  quidem  cum  infausto ,  tridecies  prospero 
cum  eventu,  maiorem  autem  in  triginta  quatuor  aegrotis  adbibitam 
esse,  ex  quibus  viginti  et  una  salvae  factae  sint,  tredecim  supre¬ 
mum  diem  obierint;  ex  ceteris  autem,  quibus  ovaria  non  excisa 
sint,  quindecim  fuisse,  in  quibus  maiore  operatione  chirurgi  usi 
sint,  ex  iisque  septem  morte  occubuisse.  Monet  autem,  minoris 
operationis  irritationem  et  laesionem,  quum  nullae  adessent  adhae¬ 
siones  ,  leviorem  fuisse ;  ubi  vero  minor  incisio  adhaesionum 
aliusve  cuius  impedimenti  causa  extentenda  fuerit ,  maioris  opera¬ 
tionis  pericula  adducta  esse.  Porro  inde  colligit ,  aetati ,  vitae 
caelibi  vel  matrimonio  nullam  vim  in  eventum  esse,  adhaesiones 
autem  interdum  quidem  operatione  desistendi  necessitatem  prae¬ 
buisse,  sed  quamquam  suspicandum  sit,  vi  ad  eas  separandas 
adhibita  periculum  inprimis  peritonitidis  multum  augeri,  tamen  ex 
septendecim  mulieribus,  in  quibus  ovarium  degeneratum  eas  iniis— 
set,  sex  tantum  interiisse.  Censet  etiam,  mortis  causam  aliquoties 
et  in  virium  collapsu ,  et  in  aliis  organicis  morbis ,  quibus  affectae 
aegrotae  operationem  passae  sint,  positam  fuisse.  Quae  omnia 
complexus  Churchill ,  omissis  iis,  in  quibus  operatio  ad  finem 
non  perducta  vel  tenere  instituta  sit  et  iis ,  quae  alio  morbo  orga¬ 
nico  una  afflictae  fuerint  vel  nimiam  virium  iacturam  iam  antea 
fecissent,  ex  quadraginta  duabus  mulieribus  duodecim  ei  succu¬ 
buisse.  —  Recentiore  autem  aetate,  quam  ut  in  tabulis  illis  eius  iam 
mentio  facta  sit,  minor  operatio  a  C.  Hayny94)  instituta  est;  sed 
quum  omnia  bene  cedere  viderentur,  aegrota  graviorem  indigestio¬ 
nem  animique  commotionem  experta,  die  quadragesimo  secundo 
morte  abrepta  est,  cuius  causa  quae  fuerit,  quamquam  sectionis 
faciendae  venia  non  data  certo  dici  non  possit,  tamen  Hayny  a 
vero  haud  multum  aberrare  sibi  videtur  ,  si  eam  in  peritonide 
positam  fuisse  coniectet.  Cum  prospero  autem  eventu  Emiliani95) 
ovariotomia  usus  est. 

Iam  restat,  ut  comprehensis  omnibus  iis,  quae  hucusque 


94)  Medicin,  Jahrhuchcv  des  Ocstretch .  Sternis •  Sptlir,  1845. 

95)  Bull.  ili  Bulognu.  •  Nvbr.  et  1843. 

diximus .  quantum  iu  nobis  est ,  iudicium  edamus ,  utrum  qui  ova- 
riotomia  utantur ,  sapienter  an  inconsulto  ac  temere  agant ,  et  de 
utra  operandi  methodo,  do  maiore  an  minore  plus  sperandum  sit. 
Quamquam  tabulae  viri  experientissimi  Soutiiam  ,  cuius  supra, 
ubi  de  paracentesi  disseruimus,  mentio  facta  est,  parum  auctori¬ 
tatis  tribuendum  esse  videtur,  quum  minorem  exemplorum  copiam 
contineat,  quam  ut  certi  quidpiam  inde  colligi  possit,  tamen  pa¬ 
tet,  paracentesin  non  sine  vitae  periculo  in  usum  vocari  et  fere 
semper  palliativum  tantum  remedium  esse  neque  vero  radicali  sana¬ 
tioni  sufiicere.  Pariter  autem  persuasum  nobis  habemus,  ceteras 
morbis  ovariorum  medendi  methodos  neque  fini  proposito  satis 
respondere,  neque  periculo  liberas  esse.  Contra  cogitandum  est, 
prospera  quidem  ovariofomiae  exempla  permulta  publici  iuris  fa¬ 
cta  esse,  letalia  autem  nonnulla  reticita  esse  videri ;  deinde,  quae 
feliciter  successerint,  breviore  spatio  inde  ab  operatione  facta 
interiecto  enarrata  esse,  quam  ut  nulla  supersit  dubitatio,  ne  al¬ 
terum  ovarium  vel  aliud  organon  in  morbum  inciderit;  denique 
in  describendis  morbis,  in  quos  ovariotomia  adhibita  est,  eam 
curam  ac  diligentiam  haud  raro  desiderari,  qua  nobis  facultas 
detur,  diligenter  ac  religiose  discernendi,  quis  omisso  scalpelli 
usu  morbi  eventus  fuisse  videatur,  vel  num  nostra  operatio  recte 
indicata  fuerit.  Ut  quidam90)  in  aliquam  historiam,  quam  Mac- 
dowall  de  prospero  operationis  eventu  edidit,  animadvertit,  eam 
vix  fidem  mereri ,  quia  ille  affirmet,  mulierem  eo  consilio,  ut 
operationem  subeat,  equo  ad  ipsum  vectam  esse  eique  quinque 
dies  post  operationem  lectum  sternenti  se  supervenisse.  At  quam¬ 
quam  exstirpationem  ovarii  periculosissimam  esse  negari  non  po¬ 
test,  tamen  constat,  multa  ovaria  feliciter  excisa  esse,  atque  no¬ 
strum  erit,  constituere,  quibus  sub  conditionibus  ad  eam  proce¬ 
dere  et  inde  bene  sperare  liceat  vel  non.  Abstinendum  autem 
operatione  erit,  si  diagnosis  dubia  est,  ne  temere  in  extremum 
vitae  discrimen  aegrota  adducatur ;  deinde  si  morbus  ovarii  cum 
profundiore  organismi  dyscrasia  complicatus  est,  quum  timendum 
sit,  ne  alias  morbus  reviviscat,  et  quamquam  sunt,  qui  velint, 
exstirpatione  organi  tumorem  scirrhosum  vel  fungosum  ab  ipsis 
omnino  sublatum  esse,  tamen  aut  tumorem  malignae  naturae  non 
luisse ,  aut  ante  iustum  tempus  faustum  successum  pronuntiatum 


96)  London  and  Edinbourgh  lnonlhly  journal.  January.  Nr.  I  of  1844. 

osse,  suspicandum  est,  ut  in  omni  carcinomate  de  eventu  iudi- 
ciurn  non  esse  edendum,  nisi  duobus  annis  praeterlapsis,  Bal- 
ling97)  recte  statuit;  porro  si  utrumque  ovarium  aegrotat,  quum 
exspectandum  sit,  fore,  ut  altero  remoto,  alterius  morbus  multo 
citius  graviusque  invalescat,  utriusque  autem  excisio  nimium  peri¬ 
culum  afferat.  Neve  exstirpationis  consilium  capiamus ,  si  adhae¬ 
sionum  maiorem  ambitum  tenentium  suspicio  adest,  quia  maiore 
irritatione  ex  iis  separandis  exorta  inflammationis  periculum  au¬ 
getur,  quam  ob  rem  paracentesi  frequenter  praegressa,  scalpello 
uti  vix  liceat,  quum  ubi  illa  instituta  est,  peritonaeum  cura  ovario 
facile  coalescat.  Neque  ex  ea  prosperum  eventum  speremus, 
ubi  vires  morbo  vel  senio  iam  maxime  consumtae  sunt:  nam  qui 
fieri  possit ,  ut  aegrota  iam  fere  exhausta  tantam  laesionem  susti¬ 
neat?  Temere  autem  ille  agat,  qui  scalpello  utatur,  quamvis 
tumor  sit  exiguus  neque  ullas  graviores  molestias  provocet,  quum 
experientia  docuerit,  interdum  fieri,  ut  subsistente  morbo  vita 
longe  protrahatur.  Coepta  vero  operatione  desistendum  erit,  si 
pedunculus  tumoris  tam  latus  est,  si  ovarium  degeneratum  tam 
amplas  adhaesiones  cum  adiacentibus  partibus  iniit,  si  tantae  va¬ 
sorum  abundantiae  occurrimus,  ut  ex  maiore  irritatione  vel  ex 
haemorrhagia  gravius  periculum  imminere  videatur;  deinde  si  per 
errorem  diagnoseos  lapsi  uteri  tumore  offendimur ,  quum  ex  iis, 
quae  hucusque  comperta  habemus,  exemplis  pateat,  uteri  excisio¬ 
nem  semper  mortiferam  fuisse.  Contra  salva  fide  ad  ovariotomiam 
confugiamus,  si  nulla  diagnoseos  dubitatio,  nulla  ampliorum  ad¬ 
haesionum  vel  dyscrasiae  suspicio  restat,  si  aetate  integra  bonis¬ 
que  adhuc  viribus  aegrota  gaudet  et  si  raalura  tam  celeriter  crescit, 
ut  brevi  valetudinem  quam  maxime  turbatam  mortemque  praeraatu- 
ratarn  fore,  provideri  possit.  Sin  vero  molestiae  ex  hydrovario 
ortae  tantae  sunt,  ut  aegrotae  calamitatem  sublevari  omnino  necesse 
sit,  potestas  autem  optioque  nobis  datur,  ut  eligamus,  utrum 
exstirpatione  ovarii  an  paracentesi  utamur,  certi  quidquam  statue¬ 
re  vix  ausiiu :  tamen  quum  paracentesis  periculo  non  vacet  et  redi¬ 
tus  ad  integram  valetudinem  ex  ea  vix  sperandus  sit ,  quid  impe¬ 
dit,  quominus  ad  ovariotomiam  confugere  malimus,  quippe  qua 
malum  radicitus  evellatur,  siquidem  res  ac  causae  supra  eom- 


97)  Mende  ,  die  Ccsch  lec/i  t  skrankhe  it  en  des  iVeibcs .  II.  Tlteil, 
fortgcsctzt  \  on  Ballikg,  f$.  734. 


28 


memoratae  usui  eius  non  obstant'?  Quibus  ex  omnibus  elucet,  ' 
de  exstirpationis  utilitate  plane  desperandum  non  esse.  Namque  *:■ 
id  tantummodo  apparere  videtur,  usum  cultri  arctioribus  finibus 
esse  circumscribendum,  et  tuto  ac  prudenter  ab  iis  chirurgis  non 
agi ,  qui  omnes  ovariorum  morbos  ferro  curare  velint. 

Si  vero  quaerimus,  utrum  minoris  an  maioris  operationis 
usus  praeferendus  sit,  non  dubitamus,  minorem  potissimum  pro¬ 
bare.  Nam  quo  minus  est  vulnus ,  eo  minus  est  periculum  ,  ne 
intestina  prolabantur;  quo  minor  est  laesio,  eo  minor  est  reactio; 
paracentesi  autem  post  incisionem  abdominis  instituta  hjdrovarium 
ita  collabitur,  ut  per  aperturam  et  minorem  facile  protrahi  possit; 
vel  si  obstantibus  adhaesionibus  aut  magnitudine  tumoris  ipsius 
protrahi  non  potest,  vulnus  facile  prolongatur;  sin  autem  satius 
esse  videtur,  operatione  desistere,  cum  minore  vitae  periculo 
vulnus  recluditur.  Quum  vero  hucusque  diagnosis  adhuc  incerta 
sit,  magni  est  momenti,  periculum  quam  maxime  imminuere,  ne 
ex  medici  errore  nimium  calamitatis  proficiscatur. 

Sub  finem  autem  huins  opusculi  addam ,  in  designandis 
morbis,  in  quos  ovariotomia  adhibeatur,  graviditatem  tubariam 
consulto  a  me  omissam  esse.  Qua  in  re  eo  ductus  sum,  quod 
nullum  adhuc  gravidum  ovarium  exstirpatum  est.  Si  vero  quis 
hoc  malum  nostra  operatione  tollere  velit,  quamquam  ex  adhae¬ 
sionibus  ovarii,  ex  affectione  alterius  ovarii,  ex  complicatione 
cura  morbo  aliquo  maligno  et  ex  latitudine  pedunculi  nihil  timen¬ 
dum  est,  tamen  eaedem  fere  periculi,  diagnoseos  et  necessitatis 
dubitationes  ei  obstant.  Namque  vulnus  idem  est  faciendum ,  nec 
minus  aegre,  quam  ceteri  ovariorum  morbi,  graviditas  tubaria 
dignoscitur,  frequenter  autem  subsistit.  Si  vero  certo  cognita 
est,  si  graviores  molestias  provocat  vel  maturam  mortem  incre¬ 
mento  suo  minatur,  cultrum  sine  ulla  dubitatione  arripiamus. 


